Ο **Κόνορ Τζέιμς Λαμπ** (αγγλικά: *Conor James Lamb*, 27 Ιουνίου 1984), είναι Αμερικανός πολιτικός, δικηγόρος και στρατιωτικός, που ως Μέλος της Βουλής των Αντιπροσώπων των Ηνωμένων Πολιτειών για την 17η περιφέρεια της πολιτείας της Πενσυλβάνια από τον Απρίλιο του 2018. Από το 2018 έως το 2019, υπηρέτησε στην 18η περιφέρεια της Πενσυλβάνια. Είναι μέλος του Δημοκρατικού Κόμματος.

Εξελέγη πρώτη φορά στο Κογκρέσο των Ηνωμένων Πολιτειών, σε ειδική εκλογή που πραγματοποιήθηκε τον Μάρτιο του 2018, νικώντας οριακά τον τότε Ρεπουμπλικανό ανθυποψήφιό του, με ποσοστό 49.86% έναντι 49.53% και διαφορά 755 ψήφων. Στις γενικές εκλογές του Νοεμβρίου του 2018, εξελέγη στην 17η περιφέρεια, καταφέρνωντας να νικήσει τον εν ενεργεία Ρεπουμπλικανό βουλευτή Κιθ Ρόθφους, με ποσοστό 56.3% έναντι 43.7%. Το 2020, επανεξελέγη με ποσοστό 51.1% έναντι 48.9% του Ρεπουμπλικανού ανθυποψήφιού του. Η περιφέρεια του Λαμπ, περιέχει μεταξύ άλλων σημαντικό μέρος των βορειοδυτικών και δυτικών προαστίων του Πίτσμπεργκ.

Ο Κόνορ Λαμπ, περιγράφεται ως μετριοπαθής Δημοκρατικός.

Τον Αύγουστο του 2021, ανακοίνωσε ότι θα είναι υποψήφιος για την κενή έδρα της Γερουσίας των ΗΠΑ, που θα προκύψει από την αποχώρηση και συνταξιοδότηση του Ρεπουμπλικανού Γερουσιαστή Πατ Τούμεϊ, στις εκλογές του 2022.

Βιογραφία
---------

Ο Κόνορ Λαμπ, γεννήθηκε τον Ιούνιο του 1984 στην Ουάσινγκτον Π.Κ. και μεγάλωσε σε προάστιο του Πίτσμπεργκ και για ένα μικρό διάστημα στην πολιτεία του Κονέκτικατ. Αποφοίτησε από το ιδιωτικό καθολικό Λύκειο "Central Catholic High School" στο Πίτσμπεργκ το 2002. Σπούδασε Πολιτικές Επιστήμες στο Πανεπιστήμιο της Πενσυλβάνια (στη Φιλαδέλφεια), λαμβάνοντας πτυχίο (BA) το 2006. Κατόπιν σπούδασε Νομική στο ίδιο πανεπιστήμιο, και έλαβε πτυχίο (JD) το 2009.

Αφού ολοκλήρωσε την πρακτική του άσκηση ως ασκούμενος δικηγόρος, πήγε στη Σχολή Εκπαίδευσης Υποψηφίων Αξιωματικών του Σώματος των Πεζοναυτών των ΗΠΑ, όπου διορίστηκε στην στρατονομία ως δικαστής.

Επίσης, έχει εργαστεί στο γραφείο του ομοσπονδιακού Εισαγγελέα των ΗΠΑ. 

#### Προσωπική ζωή

Είναι παντρεμένος από το 2019, με την Χέιλι Χάλντεμαν με την οποία έχουν αποκτήσει μαζί ένα παιδί. Διαμένουν μόνιμα στο Πίτσμπεργκ. Είναι Ρωμαιοκαθολικός, και έχει Ιρλανδική καταγωγή.

Δείτε ακόμα
-----------

* Κογκρέσο των Ηνωμένων Πολιτειών
* Βουλή των Αντιπροσώπων (ΗΠΑ)
* Κατάλογος τρεχόντων Μελών της Βουλής των Αντιπροσώπων των ΗΠΑ
* Εκλογές της Γερουσίας των Ηνωμένων Πολιτειών 2022
* Πενσυλβάνια

Παραπομπές
----------

1. ↑  «Biographical Directory of the United States Congress» (Αγγλικά) United States Government Publishing Office. 1903. L000588. Ανακτήθηκε στις 14  Απριλίου 2022.
2. ↑  «Biography». *Congressman Conor Lamb* (στα Αγγλικά). 3 Δεκεμβρίου 2012. Αρχειοθετήθηκε από το πρωτότυπο στις 9 Απριλίου 2022. Ανακτήθηκε στις 28 Μαρτίου 2022.
3. ↑  «Conor Lamb». *Ballotpedia* (στα Αγγλικά). Ανακτήθηκε στις 28 Μαρτίου 2022.
4. ↑  Lange, Jason (2021-08-06). «Moderate Democrat Conor Lamb of Pennsylvania sets sights on U.S. Senate seat» (στα αγγλικά). *Reuters*.. Ανακτήθηκε στις 2022-03-28.
5. ↑  «United States Senate election in Pennsylvania, 2022». *Ballotpedia* (στα Αγγλικά). Ανακτήθηκε στις 28 Μαρτίου 2022.
6. ↑  «Pennsylvania Democrats are angling to distinguish themselves in a key Senate contest» (στα αγγλικά). *NPR.org*.. Ανακτήθηκε στις 2022-03-28.
7. ↑  «Rep. Conor Lamb - D Pennsylvania, 17th, In Office - Biography | LegiStorm». *www.legistorm.com* (στα Αγγλικά). Ανακτήθηκε στις 28 Μαρτίου 2022.
8. ↑  «Bioguide Search». *bioguide.congress.gov*. Ανακτήθηκε στις 28 Μαρτίου 2022.
9. ↑  Jackson, Brooks (28 Φεβρουαρίου 2018). «NRCC's Weak Case». *FactCheck.org* (στα Αγγλικά). Ανακτήθηκε στις 28 Μαρτίου 2022.
10. ↑  «Conor Lamb Biography, Wiki, Age, Profession, Networth, Family» (στα Αγγλικά). 8 Ιανουαρίου 2021. Αρχειοθετήθηκε από το πρωτότυπο στις 21 Απριλίου 2021. Ανακτήθηκε στις 28 Μαρτίου 2022.

Εξωτερικοί σύνδεσμοι
--------------------

* Πολυμέσα σχετικά με το θέμα  Conor Lamb στο Wikimedia Commons

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* US Congress: L000588

 |

 |